**2ο e-class Θεατρικής Αγωγής**

Στο δεύτερο εξ αποστάσεως μάθημά μας, θα ασχοληθούμε με ένα από τα πιο γνωστά και πιο ωραία έργα του αρχαίου θεάτρου, τους “**Όρνιθες**” του κωμικού ποιητή Αριστοφάνη.

Για να μπορέσετε να κάνετε το φύλλο εργασίας θα πρέπει είτε να το εκτυπώσετε είτε να έχετε ένα τετράδιο στο οποίο μπορείτε να γράφετε τις απαντήσεις στις ερωτήσεις (όπου υπάρχουν) και να ζωγραφίζετε.

Κάποιες δραστηριότητες χρειάζονται υπολογιστή και ίντερνετ (σύνδεσμοι μουσικής και βίντεο). Υπάρχει συμπληρωματικά αρχείο ήχου με την υπόθεση του έργου (“Υπόθεση\_Όρνιθες”).

Το μάθημα μπορείτε να το ολοκληρώσετε σε 3-4 μέρες.

**Θεματική Ενότητα: “Όρνιθες” του Αριστοφάνη**

**όρνιθες: πουλιά (στα αρχαία ελληνικά “ο όρνις” ήταν το πουλί)**

Τι σημαίνει στα νέα ελληνικά η λέξη “όρνιθα”;

.....................................................................................................................................................

Μπορείτε να σκεφτείτε λέξεις που έχουν μέσα τους τη λέξη “όρνιθα”; Γράψτε όσες μπορείτε να βρείτε.

...............................................................................................................................................................................................................................................................................................................................................................................................................................................................

**Σημειώσεις για την αρχαία ελληνική θρησκεία**

**(για να την καλύτερη κατανόηση της υπόθεσης του έργου)**

Οι αρχαίοι Έλληνες πίστευαν στο 12θεο, τους θεούς που κατοικούσαν στον Όλυμπο. Ωστόσο, υπήρχαν και πολλοί άλλοι θεοί, σημαντικοί ή λιγότερο σημαντικοί. Κάποιους από αυτούς τους συναντάμε μέσα στο έργο (Ίριδα, Βασιλεία, Τριβαλλός).

Οι άνθρωποι για να ευχαριστήσουν τους θεούς, έκαναν θυσίες, έσφαζαν δηλαδή κάποιο ζώο προς τιμή των θεών, και ακολουθούσε γιορτή στην οποία έψηναν τα κρέατα, πιστεύοντας ότι η τσίκνα που έβγαινε από τις ψησταριές πήγαινε ψηλά στον ουρανό και χόρταινε τους θεούς.

Οι αρχαίοι Έλληνες θεοί παρουσιάζονται με ανθρώπινα ελαττώματα (π.χ. ζήλεια, θυμός, λαιμαργία κ.ά.) και ειδικά στην κωμωδία τα ελαττώματά τους είναι υπερβολικά.

**Ερώτηση**

Εμείς στη σημερινή εποχή, έχουμε θρησκευτικές γιορτές στις οποίες ψήνουμε κρέατα και γιορτάζουμε; Σε ποιες περιπτώσεις το κάνουμε;

....................................................................................................................................................................................................................................................................................................................................................................................................................................................................................................................................................................................................................

**Διαβάστε ή ακούστε από το αρχείο “Υπόθεση\_Όρνιθες” την υπόθεση του έργου και στη συνέχεια απαντήστε στις ερωτήσεις, κάντε τις ασκήσεις και ζωγραφίστε!**

**Υπόθεση έργου**

Οι “**Όρνιθες**” του Αριστοφάνη είναι ένα θεατρικό έργο που γράφτηκε στα αρχαία χρόνια και είναι κωμωδία. Οι δύο κεντρικοί του ήρωες, είναι ο **Πεισθέταιρος** και ο **Ευελπίδης**, δύο γέροι Αθηναίοι που εγκατέλειψαν την πατρίδα τους επειδή εκεί τα πράγματα δεν ήταν καλά. Στην Αθήνα βασίλευε αδικία, φτώχεια, υποκρισία και ψευτιά. Τώρα, με οδηγούς τους μια **κουρούνα** και μια **καλιακούδα**, ψάχνουν να βρουν τον Τηρέα, που κάποτε ήταν άνθρωπος και τώρα έγινε πουλί (τσαλαπετεινός) για να τον ρωτήσουν πού υπάρχει μια καλή χώρα, χωρίς τα προβλήματα της Αθήνας για να πάνε να ζήσουν ευτυχισμένα.

Ο **Τηρέας**, όμως, τους απογοητεύει, αφού τους λέει πως δεν υπάρχει τέτοια πόλη που ψάχνουν. Ο Πεισθέταιρος, τότε, έχει την ιδέα να φτιάξουν μαζί με τα πουλιά μια πόλη πάνω στα σύννεφα, ανάμεσα από τους θεούς και τους ανθρώπους. Φτιάχνοντας την πόλη τους εκεί, θα κόβουν την τσίκνα από τις θυσίες που κάνουν οι άνθρωποι στους θεούς, οι θεοί θα πεινάσουν και θα αναγκαστούν να παραδώσουν στα πουλιά την εξουσία.

Ο Τηρέας συμφωνεί και καλεί τα πουλιά. Εκείνα, επειδή φοβούνται τους ανθρώπους, είναι επιθετικά μαζί τους. Πείθονται, όμως, να τους ακούσουν και έτσι όλοι μαζί φτιάχνουν τη **Νεφελοκοκκυγία** (ή καλύτερα **Συννεφούπολη**!).

Τα πουλιά πιάνουν δουλειά και χτίζουν την καινούργια πόλη, η οποία έχει και τείχη. Με το που ιδρύεται η πόλη, έρχονται διάφοροι απατεώνες που προσπαθούν να βγάλουν κέρδος από την καινούργια πόλη. Ο Πεισθέταιρος, όμως, τους διώχνει!

Εντωμεταξύ, οι θεοί έχουν αρχίσει να πεινούν και αρχικά στέλνουν αγγελιοφόρο τη **θεά Ίριδα** για να τους συνετίσει, αλλά και αυτή διώχνεται από τον Πεισθέταιρο. Σε λίγο εμφανίζεται ο **Προμηθέας**, ο οποίος τους συμβουλεύει προκειμένου να πάρουν την εξουσία από τους θεούς.

Στο τέλος του έργου, έρχονται ως αντιπρόσωποι των θεών ο διπλωμάτης **Ποσειδώνας**, ο κοιλιόδουλος **Ηρακλής** και ο βάρβαρος θεός **Τριβαλλός** (ο οποίος μιλάει μια άγνωστη, αστεία, βάρβαρη γλώσσα) για να διαπραγματευτούν. Καθώς είναι και οι τρεις πεινασμένοι, και ανάμεσα σε ψησταριές με κρέατα που έχει στήσει ο Πεισθέταιρος, οι όροι του γίνονται εύκολα δεκτοί και το έργο τελειώνει με το γάμο του με τη θεά **Βασιλεία**.

**Ερωτήσεις**

1. Ο Αριστοφάνης μέσα στο έργο αναφέρει 30 είδη πουλιών. Εσείς, εκτός από την κουρούνα και την καλιακούδα, ποια άλλα πουλιά γνωρίζετε;

..............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

2. Ο Πεισθέταιρος και ο Ευελπίδης εγκατέλειψαν την Αθήνα γιατί υπήρχε αδικία, φτώχεια και υποκρισία. Σήμερα, για ποιους λόγους οι άνθρωποι εγκαταλείπουν τη χώρα τους;

....................................................................................................................................................................................................................................................................................................................................................................................................................................................................................................................................................................................................................

.....................................................................................................................................................

3. Εσείς πώς φαντάζεστε τη δική σας ιδανική πόλη; Πώς θα θέλατε να είναι για ζείτε ευτυχισμένοι;

.......................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

**Ασκήσεις**

1. Αν παίζατε το ρόλο του βάρβαρου θεού Τριβαλλού, πώς θα μιλούσατε;

Μιλήστε σαν τον Τριβαλλό!

2.Βάλτε τη μουσική από το σύνδεσμο και χορέψτε σαν πουλιά!

(Το συγκεκριμένο κομμάτι είναι από την είσοδο των πουλιών που στην αρχή αναρωτιούνται ποιος τους κάλεσε και γιατί, στη συνέχεια απογοητεύονται γιατί πιστεύουν ότι τους πρόδωσε ο Τηρέας και στο τέλος επιτίθενται στους δύο Αθηναίους. Μουσική: Μάνος Χατζιδάκις για την παράσταση του Θεάτρου Τέχνης το 1962)

<https://www.youtube.com/watch?v=OQfkNpfL5dU>

3. Μεταμορφωθείτε σε κύκνο και χορέψτε το τραγούδι των Κύκνων (του Μάνου Χατζιδάκι)

<https://www.youtube.com/watch?v=LXQKM6ggjyo>

4. Στο μπλοκ ζωγραφικής σας ζωγραφίστε τη Νεφελοκοκκυγία, όπως τη φαντάζεστε.

**Δείτε την παράσταση του Εθνικού Θεάτρου στον παρακάτω σύνδεσμο**

"Η Χώρα των Πουλιών”, βασισμένο στους “Όρνιθες” του Αριστοφάνη, σκηνοθεσία Γιάννης Καλατζόπουλος, Εθνικό Θέατρο 2004

<http://www.nt-archive.gr/viewvideos.aspx?playID=182&videoFile=0562-01-00>